cyanic-selkie/wikianc huggingface dataset:
নগেন্দ্রনাথ চট্টোপাধ্যায়
সামাজিক অবদান
নগেন্দ্রনাথ কৃষ্ণনগরে প্রতিষ্ঠিত ব্ৰাহ্মসমাজের আচাৰ্য পদ লাভ করেন মাত্র ১৮ বছর বয়সে। ১৮৭১ সালে কৃষ্ণনগর থেকে কলকাতায় আসেন ও ১৮৭৮ সালে সাধারণ ব্ৰাহ্মসমাজ প্রতিষ্ঠায় অন্যতম অগ্রণী ভূমিকা নেন এবং প্রচারক পদে বৃত হন। এককালে ব্ৰাহ্মধর্ম-প্রচারক হিসাবে কেশবচন্দ্র সেনে র পরই তার নাম করা হত। দেশে রাজনৈতিক চেতনা সঞ্চারকল্পে হিন্দুমেলায় স্বদেশগ্ৰীতি বিষয়ে বক্তৃতা করেন। বিধবা-বিবাহ প্র্রচলনের সমর্থক ছিলেন এবং নিজে উদ্যোগী হয়ে কৃষ্ণনগরে এক বিধবার বিবাহ দিয়েছিলেন। ‘ভারত-সভা’ প্ৰতিষ্ঠার সময় থেকে সুরেন্দ্রনাথ বন্দ্যোপাধ্যায়ের ঘনিষ্ঠ সহযোগী ছিলেন। যুবকদের আধ্যাত্মিক উন্নতির চেষ্টায় নিজগ্রামে ‘ছাত্ৰ-সমাজ’ প্ৰতিষ্ঠা করেন। প্রভাকর’, ‘বঙ্গদর্শন’, ‘সাধারণী’ প্রভৃতি পত্রিকাতে তিনি লিখতেন।
==রচিত গ্ৰন্থ ==
মিসাও ওকাওয়া
মিসাও ওকাওয়া (大川 ミサヲ; ৫ই মার্চ ১৮৯৮ – ১লা এপ্রিল ২০১৫) একজন জাপানি মহাশতবয়স্কা মানবী যিনি ১২ই জুন, ২০১৩-এ জিরোইমন কিমুরার মৃত্যুর পর পৃথিবীর সবচেয়ে বয়স্কা জীবিত মহিলা ছিলেন।
ওকাওয়া ছিলেন সর্বকালে সবচেয়ে বয়স্ক যাচাইকৃত জাপানি ব্যক্তি, এশিয়ায় জন্মগ্রহণ করা সবচেয়ে বয়স্ক ব্যক্তি এবং সর্বকালের সবচেয়ে বয়স্ক যাচাইকৃত নথিভুক্ত পঞ্চম ব্যক্তি। ওকাওয়া ছিলেন যাচাইকৃত ত্রিশতম ব্যক্তি যিনি ১১৫ বছর বয়স পেরিয়েছেন, দশম যাচাইকৃত ব্যক্তি ১১৬ বছর বয়সে পৌঁছেছেন এবং পঞ্চম যাচাইকৃত ব্যক্তি ১১৭ বছর বয়সে পৌঁছেছেন। এছাড়াও তিনি ঊনবিংশ শতকে জন্মগ্রহণ করা শেষ জীবিত জাপানি ব্যক্তি ছিলেন।
ওকাওয়া তার ১১৭ম জন্মদিনের ঠিক একমাসের মধ্যে ১লা এপ্রিল, ২০১৫ মারা যান।
জীবনী
ওকাওয়া ১৮৯৮ খ্রিষ্টাব্দের ৫ই মার্চ, জাপানের থেনমা জেলায় জন্মগ্রহণ করেন। ১৯১৮ খ্রিষ্টাব্দে জনৈক ইয়ুকিও ওকাওয়াকে বিবাহ করেন। মিসাও দুই কন্যা ও এক পুত্রের জন্ম দেন। ১৯৩১ খ্রিষ্টাব্দের ২০শে জুন তার স্বামী ইয়ুকিও মৃত্যুবরণ করেন।
১৯৯৭ খ্রিষ্টাব্দে জাপানের ওসাকার হিগাশিসুমিইয়োশি-কু নামক স্থানে একটি হাসপাতালে ভর্তি হন, যেখানে হৃদযন্ত্র বিকল হওয়ার কারণে ২০১৫ খ্রিষ্টাব্দের ১লা এপ্রিল সকাল ৬:৫৮ মিনিটে তার মৃত্যু হয়।
মৃত্যুকালে তার একজন পুত্র ও কন্যা ছাড়াও তার চারজন পৌত্র ও ছয়জন প্রপৌত্র জীবিত ছিলেন।
ইউনিকোডে থাই লিপি
থাই ইউনিকোডে থাই, লান্না থাই ও পালি ভাষার অক্ষর ব্যবহার করা হয়েছে। যা Thai Industrial Standard 620-2533 এর উপর ভিত্তি করে তৈরি হয়েছে।
উরওয়াহ ইবনে যুবাইর
উরওয়াহ ইবনুয যুবাইর ইবনুল আওয়াম আল-আসাদি (عروة بن الزبير بن العوام الأسدي, মৃত্যু ৭১৩ খ্রিষ্টাব্দ) ছিলেন মাদিনার প্রখ্যাত সাত ফুকাহার একজন। তিনি মাদিনার তাবি'ঈদের মধ্যে ফিকহ শাস্ত্রে অনন্য ছিলেন, এবং একই সাথে একজন ইতিহাসবিদ ছিলেন।
৩য় খলীফা উসমানের যুগে
তিনি ৩য় খলিফা উসমানের যুগে মাদিনাতে জন্ম গ্রহণ করেন। তিনি তার খালা আয়িশা থেকে হাদিস শিক্ষা লাভ করেন। এর ফলে হাদিস শাস্ত্রে তিনি মাদিনার আলিমদের মধ্যে উচুস্তরে স্থান লাভ করেন।
আলিঙ্গার জেলা
আলিঙ্গার জেলা আফগানিস্তানের লাঘমান প্রদেশের মেহতারলাম থেকে প্রায় ২৭ কিলোমিটার দূরে অবস্থিত একটি জেলা। প্রাদেশিক রাজধানী হিসেবে পরিচিত জেলাটি আলিশিং এর সাথে সীমানা ঘিরে রেখেছে। এছাড়াও ভৌগোলিক অবস্থান অনুযায়ী জেলাটির অন্যান্য সীমানা, পশ্চিমে দাউলাত শাহ জেলা, উত্তর নুরিস্তান প্রদেশ, পূর্বে কুনার প্রদেশ ও নঙ্গারহার প্রদেশ এবং দক্ষিণে কারঘাই ও মিহতারলাম জেলা অবস্থিত। চারটি প্রধান উপত্যকা এর মধ্যে প্রায় ৬০ টি গ্রাম আছে। ২০০৬ সালের আদমশুমারীল আনুমানিক হিসাব অনুযায়ী, এখানকার জনসংখ্যা ছিল প্রায় ৮৫,৬০০ জন এর মত, যার মধ্যে থেকে ৭০% পশতু সম্প্র্রদায়ের, ২০% পাশাই এবং ৫% তাজিক সম্প্রদায়ের লোক বসবাস করে থাকে। জেলাটির কেন্দ্রীয় শহরের নাম হচ্ছে শাহী গ্রাম, ৯১৫ মিটার উচ্চতায় অবস্থিত। আলিংগার নদী উপত্যকায়, যা জেলাটিকে অতিক্রম করে এবং চাষাবাদের জন্য সেচের মূল উৎস হিসেবে অবদান রাখছে। নিরাপত্তা পরিস্থিতির তুলনামূলকভাবে স্থিতিশীল বলে জ্ঞাপিত করা হয়, যদিও কিছু ব্যক্তিগত বিরোধ রয়েছে বলে জানা যায়।
উরওয়াহ ইবনে যুবাইর
কর্ম
উরওয়াহ লিখেছেন বহু গ্রন্থ, কিন্তু গ্রন্থগুলো ইচ্ছাকৃতভাবে কোনো এক কারণে নষ্ট করে ফেলেন।
এবং তিনি নবী মুহাম্মাদের প্রথম জীবনীকার হিসেবে পরিচিত।
তিনি ইসলামের ইতিহাস রচনার পথিকৃৎ হিসেবে বিবেচিত হয়ে থাকেন।
হাদিস
তিনি উম্মুল মু'মিনীন আয়িশা থেকে হাদিস শিক্ষা লাভ করেন।
এবং তার থেকে হাদিস শিখেন অগণিত তাবিঈ, বিশেষ করে ইবনে শিহাব যুহরী তার গুরুত্বপূর্ণ ছাত্র ছিলেন।
তথ্যসূত্র
also:
অতিরিক্ত লিঙ্ক
Biography of Imam 'Urwah Ibn Az Zubayr by at-tawhid.net
নিভৃতে নিসর্গ পার্ক
নিভৃতে নিসর্গ পার্ক ২০২০ খ্রিষ্টাব্দে বাংলাদেশের কক্সবাজারের চকরিয়া উপজেলায় প্রতিষ্ঠিত একটি পার্ক।পার্কটি চকরিয়া উপজেলার সুুুুরাজপুর মানিকপুর ইউনিয়নের অন্ততর্ভুক্ত।নিভৃতে নিসর্গ পার্কের একপাশে রয়েছে সুবিস্তৃত মাতামুহুরি নদী আর অন্যপাশে রয়েছে সবুজ পাহাড়ের সারি। এছাড়াও এখানে একটি প্রাকৃতিক ঝর্ণা রয়েছে।
অবস্থান
পার্কটির কক্সবাজার শহর থেকে প্রায় ৫৫ কিলোমিটার দূরে চকরিয়া উপজেলার সুরাজপুর-মানিকপুর ইউনিয়নের ৬ নম্বর ওয়ার্ডে অবস্থিত।
নিশান-ই-পাকিস্তান
থাম্ব|নিশান-ই-পাকিস্তানের রিবন নিশান-ই-পাকিস্তান ( نشان پاکستان ) পাকিস্তান সরকার ও পাকিস্তানের রাষ্ট্রের বেসামরিক কর্মকর্তাদের জন্যে সর্বোচ্চ  পদক।  পাকিস্তান সরকার ১৯ মার্চ  ১৯৫৭ সালে এ পদকটির প্রচলন শুরু হয়।
অন্যান্য সম্মানের বিপরীতে নিশান-ই-পাকিস্তান একটি অত্যন্ত বিধিনিষেধযুক্ত এবং সর্বাধিক মর্যাদাপূর্ণ পুরস্কার এবং দেশ, বৈদেশিক সম্পর্কের ক্ষেত্রে আন্তর্জাতিক সম্প্রদায়ের সদস্য ছাড়াও পাকিস্তানের সরকারি দফতরে কর্মরত মেধাবী ও চৌকস কর্মকর্তারা এ পদকে ভূষিত হন।  এই পুরস্কারটি, অন্যান্য বেসামরিক পুরস্কারের মতো, প্রতি বছর ১৪ আগস্ট ঘোষণা করা হয় এবং ২৩ মার্চের পর এ পুরস্কার প্রদানের অনুষ্ঠান করা হয়। যিনি এ পদক পান তিনি নামের শেষে ‘এনপিকে’ শব্দ যুক্ত করতে পারেন।
হিলাল-ই-পাকিস্তান পদকে ভূষিত যারা
হিলাল-ই-পাকিস্তান (ক্রিসেন্ট অব পাকিস্তান), হলো নিশান-ই-পাকিস্তানের পরে রাষ্ট্রের দ্বিতীয় সর্বোচ্চ বেসামরিক পদক। সিটারা-ই-পাকিস্তান (পাকিস্তান স্টার) নিশান-ই-পাকিস্তান এবং হিলাল-ই-পাকিস্তান পর বেসামরিক পুরষ্কারের অনুক্রমে তৃতীয় স্থানে রয়েছে।
সায়মা ওয়াজেদ পুতুল
সায়মা ওয়াজেদ পুতুল একজন প্রখ্যাত অটিজম বিশেষজ্ঞ। তার পিতা বিশিষ্ট পরমাণু বিজ্ঞানী ড. ওয়াজেদ মিয়া ও মাতা গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা। শেখ রেহানা তার খালাম্মা। শেখ কামাল,শেখ জামাল,শেখ রাসেল তার মামা;এবং তার ভাই সজীব ওয়াজেদ।তার খালাতো বোন টিউলিপ সিদ্দিকী। সারাবিশ্বেই তিনি অটিস্টিক শিশুদের নিয়ে তাদের অধিকার ইত্যাদি নিয়েই কাজ করে যাচ্ছেন। তিনি বিশ্ব স্বাস্থ্য সংস্থার মানসিক স্বাস্থ্যের উপর বিশেষজ্ঞ প্যানেলের একজন সদস্য। তিনি একজন লাইসেন্সপ্রাপ্ত মনোবিজ্ঞানী।
জীবনী
সায়মা ওয়াজেদ ১৯৯৭ সালে মার্কিন যুক্তরাষ্ট্রের ব্যারি বিশ্ববিদ্যালয় থেকে মনোবিজ্ঞানে স্নাতক এবং ২০০২ সালে ক্লিনিক্যাল মনস্তত্বে স্নাতকোত্তর ডিগ্রী অর্জন করেন। ২০০৪ সালে স্কুল মনস্তত্বে বিশেষজ্ঞ ডিগ্রি অর্জন করেন। ব্যারি বিশ্ববিদ্যালয়ে অধ্যয়নের সময় তিনি বাংলাদেশের নারীদের উন্নয়নের ওপর গবেষণা করেন। এ বিষয়ে তার গবেষণাকর্ম ফ্লোরিডার একাডেমি অব সায়েন্স কর্তৃক শ্রেষ্ঠ সায়েন্টিফিক উপস্থাপনা হিসেবে স্বীকৃত হয়।
তিনি ২০০৮ সাল থেকে শিশুদের অটিজম এবং স্নায়ুবিক জটিলতাসংক্রান্ত বিষয়ের ওপর কাজ করছেন। স্বীকৃতিস্বরুপ, বিশ্ব  স্বাস্থ্য সংস্থা কর্তৃক ২০০৪ সালে হু অ্যাক্সিলেন্স পুরস্কারে ভূষিত হন। ২০১৩ সাল থেকে বিশ্বস্বাস্থ্য সংস্থায় মানসিক স্বাস্থ্যের বিশেষজ্ঞ পরামর্শক হিসেবে কাজ করছেন।
পুরস্কার
২০১৬ সালে ওয়াজেদ জনস্বাস্থ্যে তার শ্রেষ্ঠত্বের জন্য বিশ্ব স্বাস্থ্য সংস্থার দক্ষিণ-পূর্ব এশিয়া অঞ্চল পুরস্কার অর্জন করেন। ২০১৭ সালে, তিনি প্রতিবন্ধী ক্ষেত্রে তার অসামান্য অবদানের জন্য আন্তর্জাতিক চ্যাম্পিয়ন পুরস্কারে ভূষিত হন। তিনি তার সক্রিয়তার জন্য ব্যারি বিশ্ববিদ্যালয় থেকে বিশিষ্ট প্রাক্তন শিক্ষার্থী পদক প্রাপ্ত হন।
অটিজম নিয়ে অবদান রাখায় বঙ্গবন্ধু শেখ মুজিব মেডিক্যাল বিশ্ববিদ্যালয়ের (বিএসএমএমইউ) চতুর্থ সমাবর্তন অনুষ্ঠানে তিনি বিশেষ সম্মানসূচক ডক্টরেট ডিগ্রি অর্জন করেন।
ব্যক্তিগত জীবন
সায়মা ওয়াজেদ পুতুল ব্যক্তিগত জীবনে খন্দকার মাশরুর হোসেনের সাথে বিবাহ বন্ধনে আবদ্ধ হন। এই দম্পতির তিন কন্যা এবং এক ছেলে রয়েছে।
এরিক স্মিডট
এরিক এমারসন স্মিডট একজন সফটওয়্যার প্রকৌশলী, ব্যবসায়ী এবং গুগল (কোম্পানি) এর চেয়ারম্যান। বেল ল্যাবস এ শিক্ষানবীশ থাকাকালে ইউনিক্স কম্পিউটার অপারেটিং সিস্টেমের জন্য লেক্স সফটওয়্যারটি পুনরায় লিখেন। ১৯৯৭ থেকে ২০০১ সাল পর্যন্ত তিনি নভেল ইনকর্পোরেটেড এ প্রধান নির্বাহী কর্মকর্তা হিসেবে দায়িত্ব পালন করেন। ২০০১ থেকে ২০১১ সাল পর্যন্ত গুগল (কোম্পানি) এর প্রধান নির্বাহী কর্মকর্তা হিসেবে দায়িত্ব পালন করেন। তিনি কার্নেগী মেলন বিশ্ববিদ্যালয় ও প্রিন্সটন বিশ্ববিদ্যালয় এর বোর্ড অব ট্রাস্টি এর সদস্য হিসেবে দায়িত্ব পালন করেছেন।
জীবনী
এম্রসন ১৯৫৫ সালের ২৭ এপ্রিল ওয়াশিংটন ডিসিতে জন্মগ্রহণ করেন। তিনি ১৯৭৬ সালে প্রিন্সটন বিশ্ববিদ্যালয় থেকে তড়িৎ প্রকৌশলে বিএস ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৭৯ সালে এমএস এবং ১৯৮২ সালে পিএইচডি ডিগ্রি অর্জন করেন। তিনি ২০০০ এর দশকে স্ট্যানফোর্ড গ্র্যাজুয়েট স্কুল অব বিজনেসে স্ট্র্যাটেজিক ম্যানেজমেন্ট পড়ান। তিনি ১৯৮৩ সালে সান মাইক্রোসিটেম এ সফটওয়্যার ম্যানেজার হিসেবে যোগদান করেন। পরে তিনি সফটওয়্যার ইঞ্জিনিয়ারিং এর পরিচালক, সফটওয়্যার প্রোডাক্ট ডিভিশনের প্রেসিডেন্ট এবং জেনারেল ম্যানেজার, জেনারেল সিস্টেমস গ্রুপ এবং সান টেকনোলজি এন্টারপ্রাইজেস এর প্রেসিডেন্ট পদে উত্তীর্ণ হন।
গ্র্যান্ড সেন্ট্রাল টার্মিনাল
গ্র্যান্ড সেন্ট্রাল টার্মিনাল (জিসিটি; গ্র্যান্ড সেন্ট্রাল স্টেশন বা সহজভাবে গ্র্যান্ড সেন্ট্রাল নামেও পরিচিত) হল আমেরিকার বৃহত্তম নিত্যযাত্রী রেল টার্মিনাল। এটি নিউ ইয়র্ক সিটির মিডটাউন ম্যানহাটনের ৪২তম স্ট্রিট ও পার্ক অ্যাভিনিউতে অবস্থিত। গ্র্যান্ড সেন্ট্রাল হল মেট্রো-নর্থ রেলরোডের হারলেম, হাডসন ও নিউ হ্যাভেন রেলপথের দক্ষিণ টার্মিনাস, যা নিউ ইয়র্ক মহানগর অঞ্চলের উত্তরাঞ্চলে পরিষেবা পরিবেশন করে। এটিতে মেট্রো-নর্থ স্টেশনের নীচে ২০০৭ সাল থেকে ২০২৩ সাল পর্যন্ত নির্মিত একটি ১৬-একরের (৬৫,০০০ বর্গমিটার) রেল টার্মিনাল গ্র্যান্ড সেন্ট্রাল ম্যাডিসন স্টেশনের মাধ্যমে লং আইল্যান্ড রেল রোডের সংযোগও রয়েছে। টার্মিনালটি গ্র্যান্ড সেন্ট্রাল-৪২তম স্ট্রিট স্টেশনে নিউ ইয়র্ক সিটি সাবওয়ের সঙ্গেও সংযুক্ত। টার্মিনালটি নিউ ইয়র্ক পেন স্টেশনের পরে উত্তর আমেরিকার দ্বিতীয় ব্যস্ততম ট্রেন স্টেশন।
গ্র্যান্ড সেন্ট্রাল টার্মিনালের স্টেশন হাউসের স্বতন্ত্র স্থাপত্য ও অভ্যন্তরীণ নকশা এটিকে একটি জাতীয় ঐতিহাসিক ল্যান্ডমার্ক সহ বেশ কয়েকটি ল্যান্ডমার্ক উপাধি প্রদান করা হয়েছে। এটির বোজাক্স-শিল্পকলা নকশায় অসংখ্য শিল্পকর্ম অন্তর্ভুক্ত করা হয়েছে। গ্র্যান্ড সেন্ট্রাল টার্মিনাল হল ট্রেন ও পাতাল রেল যাত্রী ব্যতীত ২০১৮ সালে ২১৬ লাখ দর্শনার্থী সহ বিশ্বের দশটি সর্বাধিক দর্শনীয় পর্যটন আকর্ষণের একটি। টার্মিনালের প্রধান কনকোর্স প্রায়ই একটি সাক্ষাতের স্থান হিসাবে ব্যবহৃত হয়, এবং বিশেষ করে চলচ্চিত্র ও টেলিভিশনে প্রদর্শিত হয়। গ্র্যান্ড সেন্ট্রাল টার্মিনালে বিভিন্ন ধরনের দোকান এবং খাবার বিক্রেতা রয়েছে, যার মধ্যে রয়েছে উচ্চমানের রেস্তোরাঁ ও বার, একটি খাবার হল এবং একটি মুদির বাজার। ভবনটি নিজের গ্রন্থাগার, ইভেন্ট হল, টেনিস ক্লাব, কন্ট্রোল সেন্টার ও রেলপথের কার্যালয়, এবং সাব-বেসমেন্ট পাওয়ার স্টেশনের জন্যও বিখ্যাত।
নিউ ইয়র্ক সেন্ট্রাল রেলপথের দ্বারা গ্র্যান্ড সেন্ট্রাল টার্মিনাল নির্মিত হয়েছিল এবং নামকরণ করা হয়েছিল; এটি নিউইয়র্ক, নিউ হ্যাভেন ও হার্টফোর্ড রেলরোডে পরিষেবা প্রদান করে, এবং পরবর্তীতে, নিউ ইয়র্ক সেন্ট্রালের উত্তরসূরিও। ১৯১৩ সালে খোলা, টার্মিনালটি দুটি একই নামের পূর্বসূরি স্টেশনের জায়গায় নির্মিত হয়েছিল, যার মধ্যে প্রথমটি ১৮৭১ সালে চালু হয়েছিল। গ্র্যান্ড সেন্ট্রাল টার্মিনাল ১৯৯১ সাল পর্যন্ত আন্তঃনগর ট্রেনগুলিকে পরিষেবা পরিবেশন করেছিল, যখন অ্যামট্র্যাক নিকটবর্তী পেন স্টেশনের মাধ্যমে তার ট্রেনগুলিকে পরিচালনা করা শুরু করেছিল।
গ্র্যান্ড সেন্ট্রাল ৪৮ একর (১৯ হেক্টর) জুড়ে বিস্তৃত, ও ৪৪ টি প্ল্যাটফর্ম রয়েছে, যা বিশ্বের অন্য যেকোনো রেলস্টেশনের চেয়ে বেশি। এটির সমস্ত প্ল্যাটফর্মগুলিই মাটির নীচে অবস্থিত, প্ল্যাটফর্মগুলি উপরের স্তরে ৩০ টি ও নীচে ২৬ টি ট্র্যাককে রেল পরিষেবা পরিবেশন করে। একটি রেল ইয়ার্ড ও সাইডিং সহ মোট ৬৭ টি ট্র্যাক রয়েছে; এর মধ্যে ৪৩ টি ট্র্যাক যাত্রী পরিষেবার জন্য ব্যবহার করা হয়, বাকি দুই ডজন ট্র্যাক ট্রেন সংরক্ষণের জন্য ব্যবহৃত হয়।
নাম
গ্র্যান্ড সেন্ট্রাল টার্মিনালের নামকরণ নিউ ইয়র্ক সেন্ট্রাল রেলরোড দ্বারা করা হয়েছিল, যেটি এই স্থানে স্টেশনটি এবং এর দুই পূর্বসূরিরও নির্মাণ করেছিল। এটি "সর্বদাই বেশি কথোপকথন ও স্নেহপূর্ণভাবে গ্র্যান্ড সেন্ট্রাল স্টেশন নামে পরিচিত", এই নামটি পূর্বসূরি স্টেশনের নাম থেকে এসেছে,   যেটি ১৯০০ সাল থেকে ১৯১০ সাল পর্যন্ত পরিচালিত হয়েছিল।
নিত্যযাত্রী রেল
গ্র্যান্ড সেন্ট্রাল টার্মিনাল বছরে প্রায় ৬৭০ লাখ যাত্রীদের পরিষেবা প্রদান করে, যা অন্য যেকোনো মেট্রো-নর্থ স্টেশনের চেয়ে বেশি। সকালের ভিড়ের সময়, প্রতি ৫৮ সেকেন্ডে একটি করে ট্রেন টার্মিনালে আসে।
লং আইল্যান্ড রেল রোড
এমটিএ-এর লং আইল্যান্ড রেল রোড গ্র্যান্ড সেন্ট্রালের নীচে গ্র্যান্ড সেন্ট্রাল ম্যাডিসন স্টেশনে নিত্যযাত্রী ট্রেন পরিচালনা করে, যা ইস্ট সাইড অ্যাক্সেস প্রকল্পে ২০২৩ সালে সম্পন্ন হয়েছিল। প্রকল্পটি টার্মিনালটিকে তার প্রধান লাইনের মাধ্যমে রেলপথের সমস্ত শাখার সাথে সংযুক্ত করে, গ্র্যান্ড সেন্ট্রাল ম্যাডিসনকে প্রায় প্রতিটি এলআইআরআর স্টেশনের সঙ্গে সংযুক্ত করে। জ্যামাইকার আংশিক পরিষেবা ২০২৩ সালের ২৫শে জানুয়ারি শুরু হয়েছিল।
ল উইক কলোরাডো
ল উইক কলোরাডো আইনজীবীদের জন্য কলোরাডোর সাপ্তাহিক সংবাদপত্র এবং রাজ্যের আইনি সমস্যাগুলির একটি তথ্য উৎস। এটি রাষ্ট্রীয় আইন দ্বারা সংজ্ঞায়িত কলোরাডোর একটি সরকারী আইনি প্রকাশনাও।
২০০২ সালে প্রবর্তিত এই সংবাদপত্রটি ব্যক্তিগতভাবে অধিষ্ঠিত সার্কিট মিডিয়া এলএলসি'র মালিকানাধীন, যারা স্টেট বিল কলোরাডোরও মালিক।
অক্ষতা মূর্তি
অক্ষতা নারায়ণ মূর্তি (জন্ম এপ্রিল ১৯৮০) একজন ব্রিটেন ভিত্তিক ভারতীয় ব্যবসায়ী, বেশভূষাশৈলী নকশাকার এবং উদ্যোগী পুঁজিবাদী।
তিনি ভারতীয় বহু-জাতিক তথ্য প্রযুক্তি কোম্পানি ইনফোসিসের প্রতিষ্ঠাতা এন আর নারায়ণ মূর্তি এবং সুধা মূর্তির কন্যা। তিনি ইনফোসিসে ০.৯৩% অংশীদারিত্বের অধিকারী, যা তাকে ব্রিটেনের সবচেয়ে ধনী নারীদের মধ্যে একজন করে তোলে এবং যুক্তরাজ্যের অন্যান্য বেশ কয়েকটি ব্যবসাতেও তার অংশীদারিত্ব রয়েছে।  তিনি ডিগমে ফিটনেস এবং সোরোকোর একজন পরিচালক যা তার ভাই রোহান মূর্তি সহ-প্রতিষ্ঠা করেছিলেন।
প্রারম্ভিক জীবন এবং শিক্ষা
মূর্তির জন্ম ভারতের হুবলিতে এবং তার পিতা এনআর নারায়ণ মূর্তি এবং তার মা সুধা মূর্তি তাদের টেকনোলজি কোম্পানি ইনফোসিস চালু করার কাজে ব্যস্ত থাকায় তিনি তার দাদা-দাদির কাছে বেড়ে ওঠেন।
তার বাবাকে প্রায়ই "ভারতীয় আইটি সেক্টরের জনক" হিসাবে বর্ণনা করা হয়, যিনি মধ্যবিত্ত পরিবার থেকে এসেছেন। মূর্তি উল্লেখ করেছেন যে ১৯৭৪ সালে কমিউনিস্ট যুগে যুগোস্লাভ - বুলগেরিয়া সীমান্তের মধ্যবর্তী একটি সীমান্ত শহরে কোন যুক্তিসঙ্গত কারণ ছাড়াই গ্রেফতার ও বহিষ্কার করা হয় তাকে, যা তাকে "বিভ্রান্ত বামপন্থী/কমিউনিস্ট " থেকে একজন "পুঁজিবাদী দরদী" তে পরিণত করে, এবং ইনফোসিস তৈরিতে পথপ্রদর্শন করে।
তার মা ছিলেন প্রথম মহিলা প্রকৌশলী যিনি ভারতের তৎকালীন বৃহত্তম গাড়ি নির্মাতার জন্য কাজ করেছিলেন; তিনি এখন একজন সমাজসেবী।
মূর্তি ব্যালডউইন গার্লস হাই স্কুল, ব্যাঙ্গালোরে পড়াশোনা করেন এবং পরে ক্যালিফোর্নিয়ার ক্লেরমন্ট ম্যাককেনা কলেজে অর্থনীতি এবং ফরাসি অধ্যয়ন করেন; তিনি ফ্যাশন ইনস্টিটিউট অফ ডিজাইন অ্যান্ড মার্চেন্ডাইজিং থেকে পোশাক তৈরিতে ডিপ্লোমা করেছেন, এবং স্ট্যানফোর্ড বিশ্ববিদ্যালয় থেকে ব্যবসায় প্রশাসনে স্নাতকোত্তর করেছেন।
তার একমাত্র ভাই হচ্ছেন রোহন মূর্তি।
কর্মজীবন এবং বিনিয়োগ
২০০৭ সালে মূর্তি ডাচ ক্লিনটেক ফার্ম টেন্ডরিসে এর মার্কেটিং ডিরেক্টর হিসেবে যোগদান করেন। পরে নিজের ফ্যাশন হাউজ চালু করার জন্য ২ বছর পরে সেটি ত্যাগ করেন। ক্যালিফোর্নিয়ায় ২০১১ সালে নিজের ফ্যাশন হাউজ 'অক্ষতা ডিজাইন' প্রতিষ্ঠার বছর তিনেকের পরেই সেটি বন্ধ হয়ে যায়। এরপর ঋষি এবং অক্ষতা দুজনে মিলে ২০১৩ সালে ক্যাটামারান ভেঞ্চারস-এর লন্ডনভিত্তিক শাখা চালু করেন, যেটির ছিলেন তার বাবা এন আর নারায়ণ মূর্তি। ২০১৫ সালে রিচমন্ডের কনজারভেটিভ এমপি নির্বাচিত হওয়ার কিছু সময় আগে সুনাক তার শেয়ারগুলি মূর্তির কাছে হস্তান্তর করেছিলেন। বাবার সম্পত্তিতে বিশাল ভাগ রয়েছে অক্ষতার। ২০২২ সালের এপ্রিল মাসের বার্ষিক প্রতিবেদন অনুযায়ী, ইনফোসিসের ০.৯ শতাংশ শেয়ারের মালিক তিনি, যার আর্থিক মূল্য প্রায় ৭০০ মিলিয়ন পাউন্ড।
ব্যক্তিগত জীবন
সংযোগ=//upload.wikimedia.org/wikipedia/commons/thumb/6/6c/Kirby Sigston Manor and Lake (geograph 2028063).jpg/220px-Kirby Sigston Manor and Lake (geograph 2028063).jpg|ডান|থাম্ব| কির্বি সিগস্টন ম্যানর, [[উত্তর ইয়র্কশায়ার]] মূর্তি একজন ভারতীয় নাগরিক। ২০০৯ সালের আগস্টে মূর্তি ঋষি সুনাককে বিয়ে করেন, যার সাথে তার স্ট্যানফোর্ড বিশ্ববিদ্যালয়ে দেখা হয়েছিল। তাদের দুই মেয়ে আনুশকা ও কৃষ্ণা। তারা উত্তর ইয়র্কশায়ারের কির্বি সিগস্টন গ্রামে কির্বি সিগস্টন ম্যানর এবং সেন্ট্রাল লন্ডনের আর্লস কোর্টে একটি মিউজ হাউস, সাউথ কেনসিংটনের ওল্ড ব্রম্পটন রোডে একটি ফ্ল্যাট এবং ক্যালিফোর্নিয়ার সান্তা মনিকার ওশান অ্যাভিনিউতে একটি পেন্টহাউস অ্যাপার্টমেন্টের মালিক।   এপ্রিল ২০২২-এ জানা গেছে যে সুনাক এবং মূর্তি ১১ ডাউনিং স্ট্রিট থেকে নতুন সংস্কার করা পশ্চিম লন্ডনের একটি বাড়িতে উঠেছেন।
২০২১ সালের এক প্রতিবেদনে অনুযায়ী প্রয়াত রানী দ্বিতীয় এলিজাবেথের চেয়েও ধনী অক্ষতা মূর্তি। ব্রিটেনের সেরা ২৫০ জন ধনী ব্যক্তির তালিকায় নাম রয়েছে তার। তার এই আয়ের উৎস যুক্তরাজ্য নয় বলে, এরজন্য তাকে সেদেশে কর দিতে হতো না। 'নন-ডোমিসাইল' স্ট্যাটাস ভোগ করতেন তিনি। ব্রিটেনের স্থায়ী নাগরিক না হওয়ায় সে দেশের বাইরে থেকে উপার্জিত আয়ের ওপর কর দিতে হতো না তাকে। এ নিয়ে তুমুল বিতর্ক শুরু হলে, সমালোচনার জেরে গত এপ্রিলে তিনি জানান, বিশ্বজোড়া নিজের সমস্ত সম্পদ ও আয়ের ওপর যুক্তরাজ্যে কর দেবেন তিনি। তিনি উল্লেখ করেন যে, এই কর দিতে তিনি বাধ্য না হলেও যুক্তরাজ্যকে ভালবেসেই তিনি এটি দেবেন।
যৌনক্রিয়া প্রদর্শনী
থাম্ব| ২০০৯ সালে [[অস্ট্রিয়া|অস্ট্রিয়ার এরোস পিরামিডে সরাসরি যৌনক্রিয়া প্রদর্শনী]] যৌনক্রিয়া প্রদর্শনী বা সেক্স শো হল সরাসরি মঞ্চাভিনয়, যা দর্শকদের বিনোদন বা যৌন তৃপ্তি দেয়ার জন্য মঞ্চে এক বা একাধিক অভিনয়কারীর যৌন ক্রিয়াকর্মে লিপ্ত হওয়ার একটি অনুষ্ঠান। অভিনয়কারীদের হয় দর্শনার্থীরা বা শোয়ের আয়োজকরা অর্থ প্রদান করে থাক।
বিষয়বস্তু
একজন অভিনয়কারী অন্য অভিনয়কারীর সাথে প্রকৃত বা কৃত্রিম আত্ম-আদিরসাত্মক ক্রিয়া বা যৌন কার্যকলাপে অন্তর্ভুক্ত হতে পারেন। পারফরম্যান্স থিয়েটার শৈলীতে হতে পারে, বা এটি একটি পিব শো শৈলীতে হতে পারে। যৌনক্রিয়া প্রদর্শনীর ক্রমবর্ধমান জনপ্রিয় ধরনটি হ'ল ওয়েব ক্যামে পারফরম্যান্স যাতে দর্শকরা বাস্তব সময়ে ওয়েবক্যাম মডেলদের দেখতে ও তাদের সাথে মিথস্ক্রিয়া করতে সক্ষম হন।
স্ট্রিপটিজ, খুঁটি নাচ (পোল ডান্স) ও কোলের নাচ (ল্যাপ ডান্স) থেকে স্বতন্ত্র, কেননা এগুলোতে কোন যৌন ক্রিয়াকলাপ হয় না, কেবল কাপড় খোলা এবং নগ্ন বা অর্ধ-নগ্ন নৃত্য পরিবেশিত হয়। যৌনক্রিয়া প্রদর্শনীতে যে যৌন ক্রিয়াকলাপ হয় তা নিয়মিত পতিতাবৃত্তি থেকেও আলাদা, কেননা অভিনয়শিল্পীরা সাধারণত অন্য অভিনয়শিল্পীদের সাথেই যৌনতায় লিপ্ত হয়, দর্শক বা অর্থপ্রদানকারী গ্রাহকদের সাথে নয়। যৌনক্রিয়া প্রদর্শনী যৌন শিল্পের অন্যান্য সেক্টরের মধ্যে ঢুকে যেতে পারে। উদাহরণস্বরূপ, একটি স্ট্রিপ ক্লাব সরাসরি যৌনক্রিয়া প্রদর্শনীর আয়োজন করতে পারে এবং একজন পতিতাকে একজন পৃষ্ঠপোষকের সন্তুষ্টির জন্য অন্য পতিতার সাথে যৌনকর্ম করার প্রস্তাব দেওয়া হতে পারে।
রিভারভিউ থিয়েটার
রিভারভিউ থিয়েটার মার্কিন যুক্তরাষ্ট্রের মিনেসোটা অঙ্গরাজ্যের মিনিয়াপোলিস শহরের হাউই আবাসিক এলাকায় অবস্থিত একটি অভ্যন্তরীণ চলচ্চিত্র প্রেক্ষাগৃহ। লিবেনবার্গ এবং কাপলান দ্বারা নকশাকৃত প্রেক্ষাগৃহটি ১৯৪৮ সালে প্রেক্ষাগৃহ মালিক বিল এবং সিডনি ভোক কর্তৃক তৈরি হয়। কিছু অত্যাধুনিক ধরনের প্রেক্ষাগৃহ তৈরির পর ভোক ভ্রাতৃদ্বয় ১৯৫৬ সালে রিভারভিউতে ফিরে আসেন এবং এটির লবির জায়গাটিকে উল্লেখযোগ্য পরিমাণে নবায়ন ও হালনাগাদ করেন। রিয়ারভিউ মিনিয়াপোলিস–সেইন্ট পল এলাকার টিকে থাকা গুটিকয়েক একক পর্দার চলচ্চিত্র প্রেক্ষাগৃহের একটি এবং সাধারণত ২ ডলার বা ৩ ডলার দিয়ে দ্বিতীয়বার চলা চলচ্চিত্রের পাশাপাশি অন্যান্য বিশেষ অনুষ্ঠান প্রদর্শন করে। ২০০০-এর দশকের প্রথম থেকে এটি সিটি পেজেস কর্তৃক এলাকার অন্যতম সেরা চলচ্চিত্র প্রেক্ষাগৃহ হিসেবে নিয়মিত স্বীকৃতি পেয়ে আসছে।
ইতিহাস
লিথুনীয় বংশোদ্ভূত ভোক ভ্রাতৃদ্বয়, বিল এবং সিডনি, ১৯২০ এর দশকের প্রথম দিকে মিনেসোটায় আসেন এবং মহামন্দার সময় এলাকার প্রেক্ষাগৃহগুলো কিনে চলচ্চিত্র ব্যবসায় সম্পৃক্ত হয়। ১৯৪৬ সালে অন্যান্য প্রেক্ষাগৃহ ব্যবস্থাপকদের আপত্তি থাকা সত্ত্বেও ভোক ভ্রাতৃদ্বয় যখন মিনিয়াপোলিস সিটি কাউন্সিল থেকে বারো বছরে প্রথম নতুন প্রেক্ষাগৃহ নির্মাণের অনুমতি লাভ করে তখন তারা প্রেক্ষাগৃহ তৈরি শুরু করে যা গ্রেটার অ্যামিউসমেন্ট প্রকাশক সংস্থা “প্রেক্ষাগৃহ তৈরির লাগামহীন উৎসব” হিসেবে উল্লেখ করে। রিভারভিউয়ের নকশা করেন স্থাপত্য প্রতিষ্ঠান লিবেনবার্গ এবং কাপলান এবং এটি ১৯৪৮ সালে স্ট্রিমলাইন মডার্ন রীতিতে তৈরি হয়। এটি ৩০ ডিসেম্বর, ১৯৪৮ সালে জুন ব্রাইডের প্রদর্শনীর মাধ্যমে যাত্রা শুরু করে। একক পর্দার প্রেক্ষাগৃহটি স্টেডিয়াম সিটিং এর ব্যবহার করে যা তৎকালীন সময়ে খুব কম চলচ্চিত্র প্রেক্ষাগৃহ ব্যবহার করত।
তিন বছর পর ভোক ভ্রাতৃদ্বয় আবার রবিন্সডেল, মিনেসোটায় টেরাস থিয়েটার তৈরির জন্য লিবেনবার্গ এবং কাপলানকে ডাকেন, "যা আমেরিকার প্রথমদিকের অত্যাধুনিক প্রেক্ষাগৃহ", এবং লেখক ল্যারি মিলেটের বিবেচনায় "তাদের শ্রেষ্ঠ কর্ম"। ফলাফলে খুশি হয়ে (এবং প্রাপ্ত অর্থে) ভোক ভ্রাতৃদ্বয় রিভারভিউতে ফিরে যায় এবং লিবেনবার্গ এবং কাপলানকে দিয়ে সফল টেরাসের আদলে এটিকে পরিবর্তন করে। এটি ঘটে প্রেক্ষাগৃহের প্রাথমিক নির্মাণের আট বছর পর। নতুন লবি জায়গাটির উদ্দেশ্য ছিল একটি লিভিং রুমকে প্রতিফলন করা এবং এজন্য একটি আলাদা টিভি লাউঞ্জও যোগ করা হয়েছিল। এর প্রচুর সুযোগ-সুবিধা ছিল: "ডানবার টেবিল, ম্যাককব স্টুল, হারমান মিলার ডিভান এবং চেয়ার, পাতলা কাঠের উপর আখরোট কাঠের প্যানেল, মার্জিত আধুনিক বাতি, চমৎকার পর্দা।" থিয়েটারের ভিতরে আবার অগ্রমঞ্চ এবং আসনের খুব কমই পরিবর্তন হয়েছে।
রিয়ারভিউ মিনিয়াপোলিস–সেইন্ট পল এলাকার অবশিষ্ট থাকা গুটিকয়েক একক পর্দার চলচ্চিত্র প্রেক্ষাগৃহের একটি; ১৯৮০-র দশকের শেষের দিকে মাত্র ছয়টি অবশিষ্ট ছিল এবং ১৯৯৮ সালের পর, এটি অবশিষ্ট থাকা চারটির একটি ছিল, বাকিগুলো হল আপটাউন থিয়েটার, পার্কওয়ে থিয়েটার এবং ওক স্ট্রিট সিনেমা। যদিও ১৯৯৮ সালের পরে, বেশ কয়েকটি নতুন একক পর্দার থিয়েটার - ট্রিলন মাইক্রোসিনেমা এবং হাইটস থিয়েটার উন্মুক্ত করা হয়। ১৯৯৯ সালে মালিকপক্ষ নতুন আসনবিন্যাস স্থাপন করে যার ফলে পা রাখার জায়গা বাড়ে এবং দর্শকদের মাঝে জায়গা বৃদ্ধি পায়।
সমসাময়িক মর্যাদা
thumb|150px|১৯৫৬ সাল থেকে অপরিবর্তিত রিভারভিউ লবি|alt=নীল নিয়ন বাতি দিয়ে আলোকিত আভ্যন্তরিণ স্নাক বারের সামনে একটি বাইক পার্কে রাখা।
রিভারভিউ মিনিয়াপোলিসের হাউই আবাসিক এলাকায় অবস্থিত এবং এর আসনসংখ্যা ৭০০র বেশি। এটি সাধারণত $২ থেকে $৩ দিয়ে দ্বিতীয়বার চলা চলচ্চিত্রের প্রদর্শনী দেখায় এবং এটির বিশেষ ছাড়ও "শহরতলির মাল্টিপ্লেক্সের চেয়ে অনেক সস্তা"। মাঝে মাঝে অন্যান্য অনুষ্ঠানও (যেমন রাত্রিকালীন চলচ্চিত্র, খেলার অনুষ্ঠান, চলচ্চিত্র উৎসব, এবং রাজনৈতিক ঘটনা যেমন বারাক ওবামার ২০০৯ সালে প্রথম অভিষেক অনুষ্ঠান) দেখানো হয়। ট্রিপলন সিনেমার কাছাকাছি  ১০০টি আসনের অপারেটর টেক আপ প্রোডাকশনগুলি কখনও কখনও ট্রাইলনের জন্য উপযুক্ত না হলে প্রদর্শনির জন্য রিভারভিউ ব্যবহার করা হয়। প্রেক্ষাগৃহটি ২০০০, ২০০৪ এবং ২০০৫ সালে সিটি পেজেসের শ্রেষ্ঠ বাজেটের চলচ্চিত্র প্রেক্ষাগৃহ পুরস্কার অর্জন করে এবং ২০১১ ও ২০১২ সাল ব্যতীত ২০০৬ থেকে ২০১৪ সাল পর্যন্ত শ্রেষ্ঠ চলচ্চিত্র প্রেক্ষাগৃহ পুরস্কার অর্জন করে। রিভারভিউয়ের লবিটি এর ১৯৫৬ সালের সংস্করণ থেকে অনেকাংশে অপরিবর্তিত রয়েছে।
অ্যালান কিপাক্স
অ্যালান ফলকোনার কিপাক্স (Alan Kippax; জন্ম: ২৫ মে, ১৮৯৭ - মৃত্যু: ৫ সেপ্টেম্বর, ১৯৭২) নিউ সাউথ ওয়েলসের প্যাডিংটন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।
মাঝারিসারির ব্যাটসম্যান ছিলেন তিনি। দুইবার ইংল্যান্ড গমন করেন। ঘরোয়া পর্যায়ের ক্রিকেটে নিউ সাউথ ওয়েলসের প্রতিনিধিত্ব করে নিয়মিতভাবে রান সংগ্রহকারীর ভূমিকায় অবতীর্ণ হয়েছেন আট বছর। তবে, টেস্ট ক্রিকেটে তেমন দক্ষতা প্রদর্শনে সক্ষমতা দেখাতে পারেননি। ১৯২৮-২৯ মৌসুমে ঘরোয়া ক্রিকেট প্রতিযোগিতা শেফিল্ড শিল্ডে শেষ উইকেট জুটিতে রেকর্ডসংখ্যক রান তুলে পরিচিতি পেয়েছেন। ১৯৩২-৩৩ মৌসুমে অস্ট্রেলিয়া সফরে বিতর্কিত বডিলাইন সিরিজে ইংল্যান্ডের বিপক্ষে খেলার পর তার খেলোয়াড়ী জীবনের অকাল সমাপ্তি ঘটে। এ সিরিজে গৃহীত অপকৌশল নিয়ে একটি বই প্রকাশ করেন অ্যালান কিপাক্স।
কিপাক্স সঠিকমানের ও দর্শনীয় ব্যাটিংশৈলীর অধিকারী ব্যাটসম্যান ছিলেন। উইকেটে স্বাভাবিকভাবে দাঁড়াতেন। তার শৈশবের আদর্শ ভিক্টর ট্রাম্পারের ন্যায় কোমর ও কনুইকে একত্রিত করে রাখতেন ও লেট কাটের সাহায্যে বল মোকাবেলা করতেন। সম্ভবতঃ ১৯২০-এর দশকে তার স্বর্ণালী সময় কাটে। ১৯২৬ সালে ইংল্যান্ড সফর থেকে তাকে বঞ্চিত করায় ব্যাপক বিতর্কের উদ্রেক ঘটে।
প্রারম্ভিক জীবন
আর্থার পার্সিভাল হাওয়েল কিপাক্স ও সোফি এস্তেল দম্পতির তৃতীয় সন্তান ছিলেন তিনি। সিডনির কাছাকাছি প্যাডিংটনে তার জন্ম। বন্ডি ও ক্লেভল্যান্ড স্ট্রিট পাবলিক স্কুল - উভয় প্রতিষ্ঠানেই পড়াশোনা করেছেন। ১৪ বছর বয়সে কিপাক্স ওয়াভার্লিতে যোগ দেন যা বর্তমানের ইস্টার্ন সাবার্বস ক্রিকেট ক্লাব নামে পরিচিত। তিন বছরের মধ্যেই প্রথম-স্তরের দলটিতে নিয়মিত সদস্যের মর্যাদা লাভ করেন তিনি। কিন্তু প্রথম বিশ্বযুদ্ধের কারণে প্রথম-শ্রেণীর ক্রিকেট খেলা অনির্দিষ্টকালের জন্য বন্ধ হয়ে যায়। প্রতিযোগিতা পুনরায় শুরু হলে ১৯১৮-১৯ মৌসুমে নিউ সাউথ ওয়েলসের পক্ষে তার অভিষেক হয়। তবে দলে প্রতিভাধর ব্যাটসম্যানের অভাব ছিল না। যুদ্ধের পর ইংল্যান্ড থেকে ফিরে আসা অস্ট্রেলিয়ান ইম্পেরিয়াল ফোর্সেস ক্রিকেট দলের সদস্যরা দলে অন্তর্ভুক্ত হন। ফলশ্রুতিতে কিপাক্সের দলে অংশগ্রহণ কয়েক মৌসুমের জন্য সীমিত হয়ে পড়ে। এছাড়াও তিনি ওয়াভার্লি বেসবল ক্লাবের পক্ষে বেসবল খেলায় অংশগ্রহণ করেছেন ও আমেরিকান বিশ্ববিদ্যালয়গুলোর সফরকারী দলের বিপক্ষে খেলার জন্য অস্ট্রেলিয়ার প্রতিনিধিত্ব করতেন।
১৯২১ সালের শরৎকালে নিউজিল্যান্ড সফরের জন্য তাকে অন্তর্ভুক্ত করা হয়। টেস্ট ব্যাটসম্যান ভার্নন র‌্যান্সফোর্ডের নেতৃত্বে দ্বিতীয়সারির অস্ট্রেলিয়া দলের সদস্যরূপে ঐ সফরে নয় ইনিংস খেলে মাত্র দুইবার অর্ধ-শতকের সন্ধান পান। ১৯২২-২৩ মৌসুমে এনএসডব্লিউ’র নিয়মিত সদস্য হন ও ৯০.১৪ গড়ে ৬৩১ রান তুলেন। এরফলে দলের প্রথম-শ্রেণীর খেলায় গড়ে শীর্ষস্থান দখল করেন। পরের মৌসুমে সিডনি ক্রিকেট গ্রাউন্ডে দক্ষিণ অস্ট্রেলিয়ার বিপক্ষে মাত্র ৩১৬ মিনিটে ২৪৮ রানের মনোরম ইনিংস উপহার দেন। এনএসডব্লিউ’র অধিনায়ক চার্লি ম্যাককার্টনি’র নেতৃত্বে নিউজিল্যান্ড সফরে যান। সেখানে ৯২.২০ গড়ে দুই সেঞ্চুরি সহযোগে ৪৬১ রান তুলেন। তিনি দ্রুত সতীর্থ খেলোয়াড় ও দর্শকদের কাছে নিজেকে তুলে ধরেন।
ডোনাল্ড ব্র্যাডম্যান এ ক্রীড়ায় হুক শটে তাকে সেরা হিসেবে আখ্যায়িত করেছেন।
ক্ল্যারি গ্রিমেটের বিপক্ষে এসসিজিতে শেফিল্ড শিল্ডের খেলায় লেট কাট শট খেলে বেশ সুনাম কুড়ান।
খেলোয়াড়ী জীবন
১৯২৪-২৫ মৌসুমের গ্রীষ্মে এসসিজিতে অস্ট্রেলিয়া একাদশের বিপক্ষে এনএসডব্লিউ’র সদস্যরূপে ১১৫ রান তুলেন। শেফিল্ড শিল্ডে ১২৭, ১২২ ও ৩১, অপরাজিত ২১২ ও ৪০ রান তুলেন। এরফলে সফরকারী ইংল্যান্ডের বিপক্ষে সিডনিতে অ্যাশেজ সিরিজের চূড়ান্ত টেস্টে অংশ নেয়ার সুযোগ পান। প্রথম ইনিংসে বিল পন্সফোর্ডের সাথে ১০৫ রানের জুটি গড়েন। সাত নম্বরে ব্যাটিংয়ে নেমে ৪২ রানের মূল্যবান ইনিংস খেলেন। উইজডেন মন্তব্য করে যে, এ জুটিটি খেলার ভবিষ্যতের মোড় ঘুরিয়ে দেয়। অস্ট্রেলিয়া খেলায় জয় পায়।
১৯২৫-২৬ মৌসুমে ৮৩.৫৭ গড়ে ৫৮৫ রান তোলার পর ধারণা করা হচ্ছিল যে, ১৯২৬ সালে ইংল্যান্ড সফরে কিপাক্সকে হয়তোবা দলের সদস্য মনোনীত করা হবে। ডিসেম্বরের শুরুতে টেস্টের পূর্ব-প্রস্তুতিমূলক খেলায় তিনি ব্যর্থ হন। তবে, শেফিল্ড শিল্ড প্রতিযোগিতায় ৪২৩ মিনিটে অপরাজিত ২৭১ রানের ইনিংস খেলেছিলেন তিনি। এসসিজিতে অনুষ্ঠিত ঐ খেলায় ভিক্টোরিয়ার বিপক্ষে এনএসডব্লিউ জয় পেয়ে শিরোপা লাভ করে। সফরকারী দল থেকে কিপাক্সকে প্রত্যাখ্যান করার ফলে অস্ট্রেলিয়ার ক্রিকেটের ইতিহাসে সর্বাপেক্ষো অমার্জনীয় ভুল হিসেবে দেখা হয়ে থাকে। কিপাক্সের বয়স তখন প্রায় ২৯ বছর ছিল। সাবেক অস্ট্রেলীয় অধিনায়ক মন্টি নোবেল তাকে অন্তর্ভুক্ত না করার ফলে অস্ট্রেলিয়ার তরুণ ক্রিকেটারদের বিপক্ষে গুরুতর অপরাধরূপে আখ্যায়িত করেন। তাকে দলে অন্তর্ভুক্ত না করার বিষয়ে আন্তঃরাজ্যীয় ক্ষুদ্র দৃষ্টিভঙ্গী ও ব্যাটিংয়ের উপর জোর না দেয়ার খেসারত দিতে হয় অস্ট্রেলিয়াকে। ঐ সফরে অস্ট্রেলিয়া অ্যাশেজ খুঁইয়ে আসে। দলীয় অধিনায়ক হার্বি কলিন্সকে সরাসরি দোষারোপ করা হয়। অস্ট্রেলিয়ায় ফিরে আসার পর প্রশাসকমণ্ডলী গ্রেড দল ও এনএসডব্লিউ থেকে কলিন্সের অধিনায়কত্ব কেড়ে নেয়া হয়। ফলশ্রুতিতে কিপাক্সের অন্তর্ভূক্তির সুযোগ আসে।
নিউ সাউথ ওয়েলসের অধিনায়কত্ব
এনএসডব্লিউ’র অধিনায়ক হিসেবে পরবর্তী তিন বছর অস্ট্রেলিয়ার শীর্ষস্থানীয় ব্যাটসম্যানের মর্যাদা লাভ করেন। তার অধিনায়কত্ব দয়ালুপূর্ণ ও কিছুটা বাস্তবমূখী কৌতুকপ্রবণতায় ভরপুর ছিল যা দলকে অবিস্মরণীয়ভাবে একতাবদ্ধ করে তুলে, আর্চি জ্যাকসন, স্ট্যান ম্যাককাবে ও স্যার ডোনাল্ড ব্র্যাডম্যানের ন্যায় তরুণ ক্রিকেটারদেরকে স্নেহপ্রবণ করে তোলে। ১৯২৬-২৭ মৌসুমে শেফিল্ড শিল্ডের উদ্বোধনী খেলায় প্রতিপক্ষ কুইন্সল্যান্ডের বিপক্ষে উভয় ইনিংসে সেঞ্চুরি করেন। পরের বছর এসসিজিতে একই প্রতিপক্ষের বিপক্ষে ৩৮৮ মিনিটে অপরাজিত ৩১৫ রানের ইনিংস খেলেন। ব্র্যাডম্যান তার এ ক্রীড়াশৈলীর বিষয়ে লেখেন যে, যদিও তারা ভিক্টর ট্রাম্পারের সুন্দর ক্রীড়াশৈলী দেখেছেন, তবে এবার আমাদের দলনায়ক তারচেয়েও মনোরম ইনিংস উপহার দিয়েছেন। ঐ মৌসুম শেষে ৮৪.১৮ গড়ে ৯২৬ রান তুলেন তিনি।
দল নির্বাচকমণ্ডলী তখনো কিপাক্সের দিকে নজর রাখছিলেন। মার্চ, ১৯২৮ সালে তিনি আবারো দ্বিতীয়সারির অস্ট্রেলিয়া দলের সাথে নিউজিল্যান্ড সফরে যান। তবে, সাত ইনিংস খেললেও ৪০-এর রানের কোটা অতিক্রম করতে ব্যর্থ হন। ১৯২৮-২৯ মৌসুমের অ্যাশেজ সিরিজে টেস্ট দলে তাকে অন্তর্ভুক্ত করা হয়। চার ইনিংসে তিনি মাত্র ৫০ রান তুলেন। দুইটি বড় ব্যবধানে পরাজিত হয় অস্ট্রেলিয়া দল ও কিপাক্সের স্থানচ্যূতির আশঙ্কা ঘটে।
সিডনিতে দ্বিতীয় টেস্ট চলাকালে ঐ গ্রীষ্মের সর্বাপেক্ষা বিতর্কিত ঘটনার মূল চরিত্রে ছিলেন। ঐ টেস্টের পর কিপাক্স মেলবোর্নে যান।
শেষ উইকেটের প্রতিরোধের খবর ছড়িয়ে পড়লে দর্শক সমাগম বাড়তে বাড়তে ১৫,০০০-এ পৌঁছে। কিপাক্স তার সঙ্গীর অসহায়ত্বের বিষয়টি মন থেকে সড়িয়ে ফেলেন। অধিকাংশ ওভারই কিপাক্স প্রথম দুই বা তিন বল ঠেকিয়ে এক রান সংগ্রহ করে হুকারকে পরবর্তী চতুর্থ বা পঞ্চম বল মোকাবেলা করতে দিতেন।
খেলা শেষ হলে কিপাক্স দ্বি-শতক থেকে কিছুটা দূরে ছিলেন। পরদিন এ জুটি ৩০৭ রান তুলে ৩০৪ মিনিটে। কিপাক্স তখন অপরাজিত ছিলেন ২৬০ রানে। এই অবিস্মরণীয় জুটিটি অনেকগুলো বিশ্বরেকর্ড ভেঙ্গে ফেলে। অদ্যাবধি প্রথম-শ্রেণীর ক্রিকেটে সর্বশেষ জুটির সর্বোচ্চ সংগ্রহরূপে টিকে রয়েছে।
কয়েকদিন পরই একই মাঠে অনুষ্ঠিত তৃতীয় টেস্টে কিপাক্স অস্ট্রেলিয়ার প্রথম ইনিংসে তার অভিষেক সেঞ্চুরির সন্ধান পান। এ সময় ইংল্যান্ডের পেসার হ্যারল্ড লারউডের বল মোকাবেলায় অস্ট্রেলিয়া হিমশিম খাচ্ছিল। কিপাক্স দৃঢ়চিত্তে রুখে দাঁড়ান ও তারপর লারউডের উপর পাল্টা আক্রমণ চালিয়ে চারটি বাউন্ডারি মারেন। সাংবাদিক রে রবিনসন মন্তব্য করেন যে, কিপাক্সের বাউন্ডারির ফুলঝুরি ছোটার পূর্বে সিরিজে লারউড ১৮.৩০ গড়ে ১৪ উইকেট পেয়েছিলেন। পরবর্তীতে ৪৭২ রান দিয়ে তিনি মাত্র চার উইকেট পেয়েছিলেন। দ্বিতীয় ইনিংসে কিপাক্স ৪১ রান তুলেন। তাস্বত্ত্বেও অস্ট্রেলিয়া উপর্যুপরী তৃতীয় পরাজয়ের কবলে পড়ে রাবার হারায় ও অ্যাশেজ খুঁইয়ে ফেলে।
অ্যাডিলেডে ৩ ও ৫১ রান তুলেন কিপাক্স। এমসিজিতে ৩৮ ও ২৮ রান তুলে জয়ের সাথে নিজেকে যুক্ত করার মাধ্যমে সিরিজ শেষ করেন। জয়ের কাছাকাছি থাকা খেলাগুলোয় তিনি যথাসাধ্য চেষ্টা চালিয়ে গেছেন বলে সমালোচকেরা মন্তব্য করেন। ১৯২৯-৩০ মৌসুমের ঘরোয়া ক্রিকেটে অসাধারণ খেলেন। চার সেঞ্চুরি সহযোগে ৬২ গড়ে ৭৪৪ রান তুলেন অ্যালান কিপাক্স। এ ফলাফলের প্রেক্ষিতে ইংল্যান্ড সফরের জন্য তাকে মনোনীত করা হয়।
ইংল্যান্ড সফর
১৯৩০ সালে ইংল্যান্ড সফরে উদীয়মান ডন ব্র্যাডম্যানের প্রাধান্য লক্ষ্যণীয়। ব্র্যাডম্যানের পরবর্তী স্থানে অবস্থান করে প্রথম-শ্রেণীর খেলাগুলোয় ৫৮.০৪ গড়ে ১,৪৫১ রান তুলে দ্বিতীয় স্থানে ছিলেন। সাসেক্সের বিপক্ষে উভয় ইনিংসে সেঞ্চুরি করেন। পরবর্তীতে ১৯৫৬ সালে জিম বার্ক সমারসেটের বিপক্ষে এ কৃতিত্বের অধিকারী হন। টেস্ট খেলায় সাত ইনিংসের চারটিতেই অর্ধ-শতকের সন্ধান পান। তবে, কোন সেঞ্চুরির দেখা পাননি। ব্র্যাডম্যানের সাথে দুইটি বড় ইনিংসের জুটি গড়েন। লর্ডসের দ্বিতীয় টেস্টে ১৯২ ও লিডসের তৃতীয় টেস্টে ২২৯ রানের জুটি গড়েন। তবে, নটিংহামের প্রথম টেস্টের ভেজা উইকেটে অপরাজিত ৬৪ রান উইজডেনের দৃষ্টিকোণে সেরা ছিল।
১৯৩০-৩১ মৌসুমে নিজদেশে অনুষ্ঠিত সফরকারী ওয়েস্ট ইন্ডিজের বিপক্ষে কিপাক্স তার সর্বোচ্চ রান তুলেন। অ্যাডিলেড ওভালের প্রথম টেস্টে ১৪৬ রানের এ শতরানটি চার ঘণ্টারও কম সময় সম্পন্ন হয়। এটিই দুই দলের মধ্যে প্রথম সেঞ্চুরি ছিল। ব্রিসবেনের তৃতীয় টেস্টে ৮৪ রান তুলেন ও ব্র্যাডম্যানের সাথে ১৯৩ রানের জুটি গড়েন। তবে উইজডেনের ভাষায় কিপাক্সের খেলাগুলো নিয়ন্ত্রণহীন ছিল। বাকী তিন ইনিংসে তিনি তেমন কিছু উপহার দিতে পারেননি। শেফিল্ড শিল্ডের খেলায় এনএসডব্লিউ’র পক্ষে দুই সেঞ্চুরি হাঁকান।
পরের মৌসুমটি মন্দভাবে শুরু হয় কিপাক্সের। পার্কসের ম্যাটিং উইকেটে অনুল্লেখ্য খেলায় বাউন্স বলে তার নাক ভেঙ্গে যায়। ৬ নভেম্বর, ১৯৩১ তারিখে ব্রিসবেনে অনুষ্ঠিত মৌসুমের প্রথম খেলায় এনএসডব্লিউ’র বিপক্ষে ফাস্ট বোলার পাড থার্লো'র বল তার কপালে লাগে। তাকে দ্রুত হাসপাতালে নেয়া হয় ও খেলা থেকে রিটায়ার্ড হার্ট হন। তাস্বত্ত্বেও দল নির্বাচকমণ্ডলী কর্তৃক দক্ষিণ আফ্রিকার বিপক্ষে অনুষ্ঠিত প্রথম টেস্টে খেলার জন্য অন্তর্ভুক্ত করা হয়। তবে তিনি মাত্র এক রান তুলতে পেরেছিলেন। আঘাতের কারণে দ্বিতীয় টেস্টে তার পরিবর্তে কিথ রিগ খেলতে নেমে অভিষেকেই দূর্দান্ত সেঞ্চুরি হাঁকান।
মেলবোর্নের তৃতীয় টেস্টের মাধ্যমে খেলার জগতে ফিরে আসেন। দল নির্বাচকমণ্ডলীর আস্থার প্রতিদান হিসেবে ৫২ ও ৬৭ রান তুলেন। এ রানগুলো ঐ মৌসুমে তার সর্বোচ্চ প্রথম-শ্রেণীর রান ছিল। তবে, ঐ গ্রীষ্মে বৃষ্টিবিঘ্নিত খেলায় আরও একটি সেরা খেলা উপহার দেন। মেলবোর্নের চূড়ান্ত টেস্টে দলের সর্বোচ্চ ৪২ রানের ইনিংস খেলেন। দক্ষিণ আফ্রিকার পুরো দল করেছিল ৩৬ ও ৪৫ রান। রান করতে না পারলেও জানুয়ারির শেষে ভিক্টোরিয়ার বিপক্ষে এনএসডব্লিউ’র জয়ে নেতৃত্ব দেন ও শেফিল্ড শিল্ডের শিরোপা জয় করে তার দল। ১৯৩২ সালের শীতে ব্যক্তিগত দলে যোগ দিয়ে কানাডা ও মার্কিন যুক্তরাষ্ট্র সফরে যান। সাবেক টেস্ট বোলার আর্থার মেইলি এ সফরের আয়োজক ছিলেন। দলীয় সঙ্গীরা তার আত্মবিশ্বাসের অভাব লক্ষ্য করেন ও সেরা হুক শটে খেলতে পারছেন না।
বডিলাইন সিরিজ
১৯৩২-৩৩ মৌসুমে ইংল্যান্ড দল অস্ট্রেলিয়া সফরে আসে ও কুখ্যাত বডিলাইন সিরিজে অংশ নেয়। এ অপকৌশলটি মূলতঃ দূর্দান্ত অবস্থায় থাকা ডন ব্র্যাডম্যানকে উদ্দেশ্য করে রচিত হয় যাতে শর্ট পিচ বোলিং ও লেগ সাইডে ফিল্ডারদেরকে কাছাকাছি অবস্থায় রাখা হয়।
পরবর্তীতে সকল অস্ট্রেলীয় ব্যাটসম্যানদের বিপক্ষে প্রয়োগ করা হয়। কিপাক্স ও অন্যান্য ব্যাটসম্যান দীর্ঘ ইনিংস খেলার চিন্তা-ভাবনা করেন ও টেস্টে কিপাক্স তিনবার ব্র্যাডম্যানের সাথে শতাধিক রানের জুটি উপহার দেয়। অন্যদিকে ইংরেজরা কিপাক্সের আত্মবিশ্বাসের ঘাটতির বিষয়টি লক্ষ্য করে।
সাংখ্য কারিকা
সাংখ্যকারিকা (সংস্কৃত: सांख्यकारिका, Sāṁkhyakārikā) হল হিন্দু দর্শনের সাংখ্য বিদ্যালয়টির প্রাচীনতম জীবন্ত পাঠ। পাঠ্যটির আসল রচনা তারিখটি অজানা, তবে এর সমাপ্তির বিজ্ঞাপনের (পূর্বে সম্পন্ন) তারিখটি এর চীনা অনুবাদের মাধ্যমে ৫৬৯ খ্রিষ্টাব্দে পাওয়া যায়। এটি ঈশ্বরকৃষ্ণের (, ৩৫০ খ্রিষ্টাব্দ) রচনা বলে মানা হয়।
গ্রন্থে, লেখক নিজেকে মহান ঋষি কপিলের সাক্ষাৎ শিষ্য আসুরী ও পঞ্চশিখের একজন উত্তরাধিকারী হিসাবে বর্ণনা করেছিলেন। তার সাংখ্যকারিকায় আর্য ছন্দে লিখিত ৭২টি শ্লোক রয়েছে, শেষ পদে বলা হয়েছে যে মূল সাংখ্যকারিকাতে মাত্র ৭০টি কবিতা রয়েছে।
অ্যালান কিপাক্স
বডিলাইন সিরিজ
১৯৩২ সালের নভেম্বরের মাঝামাঝি সময়ে গাব্বায় অনুষ্ঠিত খেলায় কুইন্সল্যান্ডের বিপক্ষে ১৭৯ রান তুলে টেস্টে তার স্থান অক্ষুণ্ন রাখেন। এক পক্ষকাল পর সফরকারী দলের বিপক্ষে এনএসডব্লিউকে নেতৃত্ব দেন। উভয় ইনিংসে ব্যর্থ হলে তার দল বিরাট ব্যবধানে পরাজিত হয়।
সাংখ্য কারিকা
ষষ্ঠ শতকে সাংখ্যকারিকা চীনা ভাষায় অনুবাদ করা হয়। ১৮৩২ খ্রিষ্টাব্দে, খ্রিস্টান ল্যাসেন ল্যাটিন ভাষায় পাঠ্যটি অনুবাদ করেছিলেন। এইচ.টি. কোলব্রুক প্রথম এই গ্রন্থটির অনুবাদ ইংরেজিতে করেন। উইন্ডিশম্যান ও লরিসনার এটি জার্মানে অনুবাদ করেছিলেন এবং পটিয়ার ও সেন্ট হিলির ফরাসি ভাষায় অনুবাদ করেছিলেন।
অ্যালান কিপাক্স
বডিলাইন সিরিজ
সিডনিতে প্রথম টেস্টে বডিলাইন আক্রমণের প্রধান হোতা হ্যারল্ড লারউডের বলে দুবারই উইকেট খোঁয়ান। প্রথম ইনিংসে চার নম্বরে ব্যাটিংয়ে নেমে স্ট্যান ম্যাককাবের সাথে জুটি গড়েছিলেন। তার এনএসডব্লিউ'র দলীয় সঙ্গী ম্যাককাবে দ্বিতীয় ইনিংসে তেমন কিছু করতে না পারলেও প্রথম ইনিংসে চমকপ্রদ অপরাজিত ১৮৭ রানের ইনিংস খেলেন। বডিলাইন আক্রমণকে রুখে দিয়ে বেশকিছু আক্রমণাত্মক হুক শট খেলেন ম্যাককাবে। অমার্জনীয় পরিবর্তনের ফলে অস্ট্রেলিয়া ১৬৪ রানে ইনিংস শেষ করতে বাধ্য হয়। দ্বিতীয় ইনিংসে ইংল্যান্ডের জয়ের লক্ষ্যমাত্রা ছিল মাত্র এক রান। বিশ্রাম কক্ষে কিপাক্স লারউডকে লক্ষ্য করে মন্তব্য করেন যে, তিনি আমাকে বেশ রক্তাক্ত করে ফেলেছেন।
সিরিজের বাদ-বাকী টেস্টে উপেক্ষিত হলে ঐ গ্রীষ্মে অস্ট্রেলিয়ার বেশ কয়েকজন ব্যাটিং প্রতিভার অধিকারী অবসর নেন। অধিকাংশ ক্ষেত্রেই তার ভাগ্য দায়ী ছিল ও পূর্ববর্তী মৌসুমে তার আস্থাহীনতাও অনেকাংশে দায়ী। রেডিও ধারাভাষ্যকারের দায়িত্ব নিয়ে সিরিজের বাদ-বাকী টেস্টগুলোর বর্ণনা দেন। বিবিসিতে দশ মিনিটের পর্যালোচনায় অংশ নেন যা এম্পায়ার শর্ট ওয়েভ সার্ভিসের মাধ্যমে ইংল্যান্ডে সম্প্রচারিত হতো।
বডিলাইনের বিষয়ে সরব থেকে কিপাক্স এরিক বারবোর নামীয় ক্রিকেটার ও চিকিৎসকের সাথে যৌথভাবে এন্টি বডি-লাইন শীর্ষক গ্রন্থ এ সফর শেষ হবার একমাস পর প্রকাশ করেন।
কয়েক মৌসুম রান খরায় ভোগার পর ১৯৩৩-৩৪ মৌসুমে কিপাক্সের প্রত্যাবর্তন ঘটে। নববর্ষে কুইন্সল্যান্ডের বিপক্ষে ১২৫ রান তুলেন ও মাত্র ১৩৫ মিনিটে ব্র্যাডম্যানের সাথে ৩৬৩ রানের জুটি গড়েন। সর্বোপরি চার সেঞ্চুরি ও প্রায় ৭২ গড়ে রান তোলার প্রেক্ষিতে ১৯৩৪ সালে ইংল্যান্ড সফরের জন্য নির্বাচিত হন। ব্র্যাডম্যানের অনুকূলে তার সহঃঅধিনায়কত্ব চলে যায়। কিপাক্স নিশ্চিত হন যে, অস্ট্রেলীয় কন্ট্রোল বোর্ড এমসিসির সাথে সমঝোতা করেছে যে, এ সফরে তারা বডিলাইনের ন্যায় ঘটনার মুখোমুখি হবে না।
এ সফরে শূন্য দিয়ে যাত্রা শুরু হয় কিপাক্সের। লিচেস্টারে ৮৯ রান তোলার পর মারাত্মক সর্দি-কাশির মুখোমুখি হলে পরবর্তী চার খেলায় অংশগ্রহণ থেকে তিনি বিরত থাকেন। মাঠে ফিরে আসার পর আবারও দূর্বল ক্রীড়াশৈলী দেখা যায়। ফলশ্রুতিতে, প্রথম টেস্টে অংশ নেয়ার সুযোগ ঘটেনি তার। সফরে কিপাক্স তৃতীয় নির্বাচক ছিলেন। কিন্তু সতীর্থ দল নির্বাচকমণ্ডলীর সমর্থনের অভাবে না খেলার সিদ্ধান্ত দলে বিরূপ প্রভাব ফেলে। অস্ট্রেলিয়া খেলায় জয় পায় ও পরবর্তী দুইট প্রস্তুতিমূলক খেলায়ও তিনি ব্যর্থ হন। এরফলে লর্ডসের পরবর্তী টেস্টে খেলতে পারেননি যাতে দল পরাজিত হয়েছিল।
আবারও গুরুতর অসুস্থ হলে কিপাক্সকে সন্দেহজনকভাবে ডিপথেরিয়া রোগে আক্রান্ত বলে ধারণা করা হয়। এরফলে ড্র হওয়া ওল্ড ট্রাফোর্ড ও লিডস - এ দুই টেস্টে অংশগ্রহণ থেকে বঞ্চিত হন। জুলাইয়ের শেষে খেলতে নেমে সঠিক সময়ে পুণঃপ্রত্যাবর্তন ঘটে তার। এক-এক ব্যবধানে সিরিজ চলমান অবস্থায় ওভালে অ্যাশেজ নির্ধারণী খেলার জন্য অসীম সময়ের টেস্টের আয়োজন করা হয়। অস্ট্রেলিয়ার শক্তিশালী ব্যাটিং অর্ডারের প্রয়োজন পড়ে। মাঝারিসারিতে অভিজ্ঞতাসম্পন্ন কিপাক্স তরুণ লেন ডার্লিংয়ের স্থলাভিষিক্ত হন। এ টেস্টই তার সর্বশেষ টেস্ট ছিল।
ব্যাটহাতে কিপাক্স খুব কমই সহায়তা করতে পেরেছিলেন। বিল পন্সফোর্ড ও ডন ব্র্যাডম্যানের ৪৫১ রানের রেকর্ডসংখ্যক রানের জুটি দলকে এক পর্যায়ে ৫৭৪/৪-এ নিয়ে যায়। এরপর তিনি ক্রিজে নেমে এক ঘণ্টারও কম সময়ে ২৮ রান তুলে ও অস্ট্রেলিয়া ৭০১ রানে ইনিংস শেষ করে। দ্বিতীয় ইনিংসে তিনি মাত্র ৮ রান তুলেন। তবে, অস্ট্রেলিয়া ৫৬২ রানের বিশাল জয় পায় ও অ্যাশেজ অক্ষুণ্ন রাখতে সমর্থ হয়। ছয়দিন পর কিপাক্স সাসেক্সের বোলিং আক্রমণ মোকাবেলা করে ২৫০ রান তুলেন। এটিই ইংল্যান্ডে তার সর্বোচ্চ রান ও গত পাঁচ বছরের মধ্যে প্রথম দ্বি-শতক রান ছিল। ফলশ্রুতিতে প্রথম-শ্রেণীর ক্রিকেটে তার গড় ৫০-এর উপর চলে যায়। এভাবেই মিশ্র সাফল্য নিয়ে সফর সমাপণ ঘটান।
অবসর
ইংল্যান্ড থেকে দেশে ফিরে আসার পর এনএসডব্লিউ’র অধিনায়কের দায়িত্বভার টেস্টের দলীয় সঙ্গী বার্ট ওল্ডফিল্ডের কাছে হস্তান্তর করেন। রাজ্য দলকে চারবার শেফিল্ড শিল্ডের শিরোপা জয়ে সহায়তা করে প্রথম-শ্রেণীর ক্রিকেট জীবনের সমাপ্তি ঘটান। ১৯৩৪ সালের ডিসেম্বরের মাঝামাঝি সময়ে সর্বশেষ সেঞ্চুরি হাঁকান। অ্যাডিলেড ওভালে দক্ষিণ অস্ট্রেলিয়ার বিপক্ষে মনোরম ১৩৯ রান তুলেন তিনি। এরফলে এনএসডব্লিউ’র পক্ষে সর্বমোট ৩২ সেঞ্চুরি করেন তিনি। পরবর্তীকালে মাইকেল বেভান তার এ কীর্তিগাঁথাকে অতিক্রম করেন। শেফিল্ড শিল্ডের খেলায় এনএসডব্লিউ’র পক্ষে ৭০.০৬ গড়ে ৬,০৯৬ রান তুলেন। এরফলে তার দল পাঁচবার শিরোপা জয় করতে সমর্থ হয়। সমগ্র খেলোয়াড়ী জীবনে প্রথম-শ্রেণীর ক্রিকেটে ১২,৭৯২ রান তোলার পাশাপাশি গ্রেড ক্লাব ওয়াভার্লির পক্ষে ৫৩ গড়ে সাত সহস্রাধিক রান তুলেন।
১৯৩৭ সালের শুরুতে অ্যাডিলেডের চতুর্থ টেস্টে ধারাভাষ্য দেন। রেডিও-টেলিফোন ব্যবস্থার ইতিহাসে অস্ট্রেলিয়া থেকে ইংল্যান্ডে প্রথমবারের মতো সরাসরি ক্রিকেট খেলার ধারাভাষ্য এটিই প্রথম ছিল।
ব্যক্তিগত জীবন
কেরাণী হিসেবে কিছু সময় কাজ করার পর ১৯২৬ সালে সিডনির মার্টনি প্লেসে একটি ক্রীড়াসরঞ্জাম বিক্রয় প্রতিষ্ঠান গড়েন। ব্যবসাটি বেশ লাভজনক হয়। দুই বছর পর ২০ এপ্রিল, ১৯২৮ তারখে সেন্ট স্টিফেন্স প্রেসবাইটেরিয়া চার্চে মাবেল শার্লত ক্যাটস নামীয় এক রমণীর পাণিগ্রহণ করেন তিনি।
৫ সেপ্টেম্বর, ১৯৭২ তারিখে হৃদযন্ত্র ক্রীয়ায় আক্রান্ত হয়ে বেলভ্যু হিলের নিজ গৃহে তার দেহাবসান ঘটে।
ক্যানবেরা হল্টে কিপাক্স সেন্টার তার নামে নামাঙ্কিত করা হয়। তার কাকা এইচ. জি. কিপাক্স সুপরিচিত নাট্য সমালোচক ছিলেন।
সৈয়দা সাকিনা ইসলাম
সৈয়দা সাকিনা ইসলাম (৭ অক্টোবর ১৯২৮ - ২১ আগস্ট ২০০৮) ছিলেন দুইবারের নির্বাচিত সংসদ সদস্য। তিনি ১৯৭৯ সালে বাংলাদেশ জাতীয়তাবাদী দল এবং ১৯৮৬ সালে জাতীয় পার্টি থেকে সংসদ সদস্য হিসেবে নির্বাচিত হয়েছেন। এছাড়া তিনি ছিলেন বরিশাল মহিলা ক্লাবের প্রতিষ্ঠাতা সম্পাদিকা। সাকিনা ইসলাম আজাদহিন্দ ফৌজের স্বেচ্ছাসেবী সদস্য ছিলেন।
জন্ম ও শিক্ষাজীবন
সৈয়দা সাকিনা ইসলামের জন্ম কলকাতা য়। তিনি ছিলেন কলকাতা কর্পোরেশনের সাবেক মেয়র, ভারতীয় পার্লামেন্টের লোকসভার সদস্য সৈয়দ বদরুদ্দোজার জ্যৈষ্ঠ কন্যা। । তার মায়ের নাম জয়নব বেগম। পরিবারের ১০ ভাই বোনের মধ্যে উনি ছিলেন সবার বড়। তিনি কলকাতা ভিক্টোরিয়া স্কুল ও লেডি ব্রাবন কলেজ থেকে পড়াশোনা শেষ করেন।
কর্মজীবন
সাকিনা ইসলাম দুইবার সংসদ সদস্য নির্বাচিত হয়েছেন। ১৯৭৯ সালে বরিশাল ও ভোলা জেলা থেকে তিনি সংসদ সদস্য হিসেবে নির্বাচিত হন। পরবর্তীতে ১৯৮৬ সালে বরিশাল, ঝালকাঠি ও পিরোজপুর থেকে সংসদ সদস্য হিসেবে নির্বাচিত হন। তিনি বরিশাল পৌরসভার কমিশনার, কারাপরিদর্শক, বরিশাল জেলা আইন শৃঙ্খলা কমিটির কার্যকরী সদস্য ছিলেন। সাকিনা ইসলাম জাতীয় মহিলা দলের কেন্দ্রীয় কমিটির সহ সভানেত্রী, বাংলাদেশ জাতীয় মহিলা সংস্থার বরিশাল জেলার সভানেত্রী, জাতীয় পার্টির কেন্দ্রীয় মহিলা পার্টির সাধারণ সম্পাদিকা এবং বরিশাল জেলা শাখার উপদেষ্টার দায়িত্ব পালন করেছেন। তিনি ছিলেন বাংলাদেশ জাতীয় সংসদের স্পিকার প্যানেলের প্রথম নারী সদস্য ছিলেন। ১৯৭৭ সালে বরিশাল পৌরসভার কমিশনার হিসেবে এশিয়ান মহিলা সম্মেলনে ম্যানিলা যাওয়ার সুযোগ পান এবং ১৯৭৮ সাথে মহিলা মন্ত্রণালয় দ্বারা মনোনীত হয়ে ওয়ার্ল্ড উইমেন্স ডেভেলপমেন্ট সম্মেলনে যোগ দেন। ১৯৭৯ সালে সংসদ সদস্য থাকাকালীন সময় রাষ্ট্রপতি জিয়াউর রহমানের সফরসঙ্গী হিসেবে লুসাকায় অনুষ্ঠিত কমনওয়েলথ কনফারেন্স এ যোগ দেন।
ব্যক্তিগত জীবন
তার স্বামী ফখরুল ইসলাম খান ছিলেন সম্পাদক, সাংস্কৃতিক সংগঠক, নাট্যকার, প্রযোজক ও পরিচালক। এ দম্পতির এক ছেলে আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার। তিনি ছিলেন খান বাহাদুর হাশেম আলীর পুত্রবধু।
ভিক্টর ট্রাম্পার
ভিক্টর টমাস ট্রাম্পার (Victor Trumper; জন্ম: ২ নভেম্বর, ১৮৭৭ - মৃত্যু: ২৮ জুন, ১৯১৫) নিউ সাউথ ওয়েলসের ডার্লিংহার্স্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ক্রিকেটের স্বর্ণযুগে তার দর্শনীয় খেলা প্রদর্শন, খেলা অনুপযোগী মাঠে তিনি দলকে জয়সূচক ইনিংস খেলার জন্য প্রসিদ্ধ ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। এছাড়াও, অস্ট্রেলিয়ায় রাগবি লীগ প্রতিষ্ঠায় গুরুত্বপূর্ণ ভূমিকা রাখেন ভিক্টর ট্রাম্পার।
প্রারম্ভিক জীবন
খুব সম্ভবতঃ সিডনিতে ট্রাম্পার জন্মগ্রহণ করেছিলেন। তার জন্মের বিষয়ে নির্দিষ্ট তথ্যাবলী খুঁজে পাওয়া যায়নি। চার্লস টমাস ট্রাম্পার ও লুইস অ্যালিস লুই দম্পতির সন্তান হিসেবে তাকে মনে করা হয়ে থাকে। ক্রাউন স্ট্রিট সুপারিয়র পাবলিক স্কুলে অধ্যয়ন করেন ট্রাম্পার। সেখানেই তার ব্যাটিংয়ের দক্ষতা ধরা পড়ে। মাত্র ১৭ বছর বয়সে অ্যান্ড্রু স্টডার্টের নেতৃত্বাধীন সফরকারী ইংল্যান্ড দলের বিপক্ষে সিডনি ক্রিকেট গ্রাউন্ডে তরুণদের নিয়ে গড়া দলের সদস্য হিসেবে তিনি ৬৭ রান তুলেছিলেন। ১৮৯৪-৯৫ মৌসুমে নিউ সাউথ ওয়েলসের সদস্য মনোনীত হন। কিন্তু সাউথ অস্ট্রেলিয়ার বিপক্ষে অনুষ্ঠিত অভিষেক প্রথম-শ্রেণীর ক্রিকেটে তিনি মাত্র ১১ ও ০ রান তুলেছিলেন।
খেলোয়াড়ী জীবন
১৮৯৯ মৌসুমে ইংল্যান্ড সফরের পূর্বে শেষ মুহুর্তে অস্ট্রেলিয়া ক্রিকেট দলে বিতর্কিতভাবে অন্তর্ভুক্ত হন। ১ থেকে ৩ জুন, ১৮৯৯ তারিখে নটিংহামের ট্রেন্টব্রিজে ইংল্যান্ড ও অস্ট্রেলিয়ার মধ্যে অ্যাশেজ সিরিজের টেস্টে অংশ নেন। এটিই ট্রেন্ট ব্রিজে প্রথম টেস্ট খেলা ছিল ও খেলাটি ড্রয়ে পরিণত হয়। জয়ের জন্যে ইংল্যান্ডের দরকার ছিল ১৩৫ রান ও অস্ট্রেলিয়ার প্রয়োজন ছিল মাত্র ৩ উইকেট। ঐ খেলায় ডব্লিউ জি গ্রেস তার সর্বশেষ টেস্টে অংশগ্রহণ করেন এবং উইলফ্রেড রোডস ও অস্ট্রেলিয়ার ফ্রাঙ্ক লেভারের সাথে তারও একযোগে টেস্ট অভিষেক পর্ব সম্পন্ন হয়েছিল।
ঐ সফরে লর্ডসে অনুষ্ঠিত টেস্টে ইংল্যান্ডের বিপক্ষে অপরাজিত ১৩৫* রান তোলেন। জুন, ১৮৯৯ সালে ঐ ইনিংস শেষে বিখ্যাত ইংরেজ ব্যাটসম্যান ডব্লিউ. জি. গ্রেস অস্ট্রেলীয় শিবিরে যান ও নিজ ব্যাটটি ট্রাম্পারের হাতে তুলে দেন। ঐ সময় তিনি ঘোষণা করেন যে, ‘বর্তমান চ্যাম্পিয়ন কর্তৃক ভবিষ্যৎ চ্যাম্পিয়নকে এ উপহার প্রদান করা হলো।’ ঐ ব্যাটটি বর্তমানে ক্যানবেরায় অস্ট্রেলিয়ান মিউজিয়ামে সংরক্ষিত আছে। এছাড়াও সাসেক্সের বিপক্ষে অপরাজিত ৩০০* তোলে নিজ সক্ষমতা দেখান।
১৯০২ মৌসুমে ইংল্যান্ডে সর্বাপেক্ষা নিজের সেরা সময় কাটান। ঐ মৌসুমে ৫৩ ইনিংসে কোন অপরাজিত না থাকা স্বত্ত্বেও ৪৮.৪৯ গড়ে ২,৫৭০ রান তোলেন তিনি। ১৯০২ সালে ওল্ড ট্রাফোর্ডে টেস্ট ক্রিকেটের ইতিহাসে পাঁচ ব্যাটসম্যানের মধ্যে প্রথম ব্যক্তি হিসেবে মধ্যাহ্নবিরতীর পূর্বেই ১০৩ রান তুলে সেঞ্চুরি করার রেকর্ড গড়েন। অন্যরা হচ্ছেন - চার্লি ম্যাককার্টনি (১৯২৬), ডোনাল্ড ব্র্যাডম্যান (১৯৩০), মজিদ খান (১৯৭৬) এবং ডেভিড ওয়ার্নার (২০১৬)।
মূল্যায়ন
মন্টি নোবেল কোনরূপ দ্বিধা-দ্বন্দ্বে না ভোগে তাকে বিশ্বের সেরা ব্যাটসম্যানরূপে আখ্যায়িত করেন যার সাথে কারও তুলনা করা চলে না। ১৯০৩ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯১৪ সালে নিউ সাউথ ওয়েলস রাগবী লীগে আজীবন সদস্য মনোনীত হন।
১৯৬৩ সালে উইজডেন ক্রিকেটার্স অ্যালমেনাকের শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক বার্নসকে অন্তর্ভুক্ত করা হয়। এই বিশেষ স্মারক সংখ্যায় তার সাথের অন্য পাঁচ খেলোয়াড় ছিলেন - ডন ব্র্যাডম্যান, ডব্লিউ. জি. গ্রেস, জ্যাক হবস, টম রিচার্ডসন ও সিডনি বার্নস। ১৯৮১ সালে টনি রাফটি কর্তৃক ব্যঙ্গচিত্রের প্রতিকৃতিতে অস্ট্রেলিয়ার ডাকটিকিটে তুলে ধরা হয়। ১৯৯৬ সালে অস্ট্রেলীয় ক্রিকেট হল অব ফেমের উদ্বোধনে প্রথম দশজনের একজন হিসেবে তাকে অন্তর্ভুক্ত করা হয়। তার সাথে অন্যান্যরা ছিলেন - জন ব্ল্যাকহাম, ফ্রেড স্পফোর্থ, ক্ল্যারি গ্রিমেট, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি। ৩০ সেপ্টেম্বর, ২০০৯ তারিখে আইসিসি ক্রিকেট হল অব ফেমে অন্তর্ভুক্ত করার কথা ঘোষণা করা হয়। পরবর্তীতে ৪ জানুয়ারি, ২০১০ তারিখে হল অব ফেমে অন্তর্ভুক্ত হন তিনি।
দেহাবসান
১৯১৪ সালে তার স্বাস্থ্য বেশ ভেঙ্গে পড়ে। ২৮ জুন, ১৯১৫ তারিখে মাত্র ৩৭ বছর বয়সে সিডনির ডার্লিংহার্স্টে তার দেহাবসান ঘটে। তার শবযাত্রায় প্রায় ২০,০০০ জনতা অংশ নেন। এসময় তিনি স্ত্রী সারাহ, পুত্র ভিক্টর ও কন্যা ন্যান্সিকে রেখে যান।
সবিরাম উপবাস
সবিরাম উপবাস (Intermittent fasting) বলতে এমন এক রনের খাদ্যগ্রহণ ব্যবস্থাকে বোঝানো হয় যেখানে উপবাস এবং উপবাস না করার একটি চক্র বিদ্যমান থাকে। ওজন কমানোর লক্ষ্যে ক্যালরিগ্রহণ সীমাবদ্ধ করার জন্য সবিরাম উপবাস পদ্ধতি অনুসরণ করা যায়।
প্রকারভেদ
সবিরাম উপবাসের একটি প্রকার হচ্ছে এক দিন অন্তর উপবাস ( Alternate day fasting বা ADF)। এক্ষেত্রে ২৪ ঘণ্টার উপবাস করার পর ২৪ ঘণ্টা উপবাস বন্ধ থাকে। একজন ব্যক্তি ২৩ ঘণ্টা উপবাস করে দিনে একবার খাদ্যগ্রহণ করার নিয়ম অনুসরণ করতে পারেন।
কিছু ক্ষেত্রে উপবাসে স্বল্প পরিমাণে কম ক্যালরির পানীয় গ্রহণ করা অনুমোদিত, যেমন কফি বা চা। পরিবর্তিত উপবাসে (Modified fasting) উপবাসের দিনে একেবারে না খেয়ে থাকার চেয়ে কম ক্যালরির খাদ্যগ্রহণ (যেমন স্বাভাবিকের ২০ শতাংশ) করা হয়, এতে সবিরাম উপবাসের বেশিরভাগ উপকারিতাই লাভ করা যায়।
আরও সাধারণভাবে, উপবাস ও উপবাসহীন পর্যায়ের বিভিন্ন অনুপাতের উপর ভিত্তি করে বিভিন্ন প্রকারের সবিরাম উপবাস নির্ধারণ করা যায়, যেমন ৫:২ খাদ্যাভাস, যেখানে ব্যক্তি উপবাসের দিনে ৪০০-৫০০ ক্যালরি (নারী) বা ৫০০-৬০০ ক্যালরি (পুরুষ)। খাদ্যগ্রহণের দিন খাদ্যাভাস নিয়মিত হবে।
গবেষণা
২০১৪ সালের একটি পর্যালোচনাতে বলা হয় যে, প্রাণীদের উপরে করা গবেষণায় দেখা গেছে যে উপবাসে স্বাস্থ্যের বিভিন্ন দিক, যেমন রক্তচাপ, ইনসুলিন সংবেদনশীলতা এবং প্রদাহ ইত্যাদির উন্নয়ন হয়, সেই সাথে মানসিক চাপকে ভালভাবে সামলানোর জন্য এর মাধ্যমে কোষীয় সংবেদও (cellular response) খাপ খেয়ে যায়। এগুলো নির্দেশ করে, সবিরাম উপবাসের স্বাস্থ্যের উন্নয়ন এবং ক্রনিক রোগকে কমানোর সম্ভাবনাময়তা রয়েছে। কিন্তু মানুষকে নিয়ে করা দীর্ঘমেয়াদী গবেষণায় এরকম কোন ফলাফল পাওয়া যায় নি।
এই পর্যালোচনার উপসংহারে বলা হয় যে শিশু, বয়স্ক এবং প্রয়োজনের চেয়ে কম ওজনের ব্যক্তিদের জন্য সবিরাম উপবাস নিয়ে গবেষণা করা হয় নি। এদের জন্য সবিরাম উপবাস ক্ষতিকর হতে পারে। তারা এও প্রস্তাব করেন, তারা যদি ২৪ ঘণ্টার বেশি সময় ধরে উপবাস করতে চান, তাহলে তার কোন চিকিৎসকের তত্ত্বাবধানে থাকা উচিৎ, কারণ এতে পরিপাকতন্ত্র (gastrointestinal system) ও দৈনন্দিন ছন্দে (circadian rhythm) পরিবর্তন আসতে পারে।
এই পর্যালোচনাতে এও উপসংহার টানা হয় যে, অতিস্থূলতা ছাড়া অন্য কোন সমস্যা যেমন বুড়িয়ে যাওয়া বা অন্যান্য দীর্ঘমেয়াদী রোগাক্রান্ত অবস্থার ক্ষেত্রে স্বাস্থ্যের উপর উপবাসের তেমন কোন ইতবাচক প্রভাব নেই, যদি না এর সাথে ক্যালরিগ্রহণের মোটামুটি সীমিতকরণ এবং উদ্ভিদ-ভিত্তিক খাদ্যাভাস (যেমন ভূমধ্যসাগরীয় খাদ্যাভাস) অনুসরণ করা হয়।
২০১৪ সালে প্রকাশিত একটি বৈজ্ঞানিক গবেষণার পর্যালোচনা অনুসারে সবিরাম উপবাসের ফলে ওজন কমতে পারে, কিন্তু দৈনিক ক্যালরিগ্রহণ সীমিতকরণের মাধ্যমে সবিরাম উপবাসের চাইতেও আরও বেশি ওজন কমতে পারে।
ফিরোজাবাদ জেলা
ফিরোজাবাদ জেলা ভারতের উত্তরপ্রদেশ রাজ্যের অন্যতম পশ্চিমাঞ্চলীয় জেলা। ফিরোজাবাদ শহরটি জেলা সদর হিসাবে কাজ করে। জেলাটি আগ্রা বিভাগের অন্তর্গত। ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। এ জেলায় কোন বিমানবন্দর নেই। এর নিকটতম বিমানবন্দর আগ্রা বিমানবন্দর।
জনসংখ্যা
২০১১ সালে ভারতের জনগণনার সময়ে ফিরোজাবাদ জেলার জনসংখ্যার ৯৭.৩২% হিন্দি এবং ২.৬০% উর্দুকে তাদের প্রথম ভাষা বলে উল্লেখ করেছিল।
যোগাযোগ
ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। দিল্লির সাথে কলকাতা ও যমুনা এক্সপ্রেসওয়ে এ জেলা দিয়ে অতিক্রম করেছে, যা জাতীয় মহাসড়ক ১৯ হিসেবে পরিচিত। এ জেলায় কোন বিমাবন্দর নেই। এর নিকটতম বিমানবন্দর আগ্রা বিমানবন্দর, যা একটি অভ্যন্তরীণ বিমানবন্দর। জেলার বড় রেলওয়ে স্টেশনটি ফিরোজাবাদের কেন্দ্রে এবং টুন্ডলায় একটি জংশন আছে।